**Príloha č. 6 zmluvy o technicko-organizačnom zabezpečení Ministerskej rady OBSE 2019, č. z.: 050913/2019-ODME-0073276**

***BEZPEČNOSTNÉ POŽIADAVKY***

* Poskytovateľ musí pri zabezpečovaní konferenčného priestoru plne kooperovať a spolupracovať s ÚOÚČaDM MV SR a s PZ.
* Poskytovateľ musí plne spolupracovať s ÚOÚČaDM MV SR a PZ i s ohľadom na preverovanie všetkých zamestnancov a obhliadky priestorov.
* Konferenčné priestory musia umožniť úplné oddelenie od verejnosti a umožniť vstup výlučne oprávneným osobám, aby sa predišlo bezpečnostným hrozbám.
* Konferenčné priestory musia umožniť minimálne dve a viac spevnených prístupových komunikácií pre motorové vozidlá.
* Bez vplyvu na terminológiu používanú v zmluve, prenajaté priestory budú rozdelené na dva typy priestorov: **konferenčné priestory** a **vonkajšiu bezpečnostnú zónu.**
* Priestorové usporiadanie umožní oddelenie jednotlivých bezpečnostných zón:

**Konferenčné priestory**

* priestor pre bezpečnostné kontroly (Príloha č. 1 tejto zmluvy „*Špecifikácia priestorov a parkovacích miest*“),
* VIP zóna,
* zóna pre delegátov,
* zóna pre médiá a MVO,
* zóna pre obslužný personál.

**Vonkajšia bezpečnostná zóna**

* priestor pre parkovanie,
* priestor na otáčanie vozidiel a autobusov (Príloha č. 1 tejto zmluvy „*Špecifikácia priestorov a parkovacích miest*“).
* **Konferenčné priestory** musia mať minimálne 3 oddelené vchody (VIP, Delegácie, Novinári/MVO).
* Pri vchode pre VIP zriadi ÚOÚČaDM MV SR kontrolné oddelené stanovište. Na tento účel bude potrebné vyprázdniť priestor pred vchodom pre VIP v rozsahu aspoň 40 m2. V prípade, že tento priestor nebude v budove konferenčného priestoru, bude tento priestor vykurovaný a prekrytý, so samostatným vchodom a východom (aby umožnil plynulý prechod kontrolovaných osôb). Priestor bude poskytovať elektrické pripojenie pre 2 skenery a 2 počítače.
* Pri vchode pre delegátov zriadi ÚOÚČaDM MV SR kontrolné oddelené stanovište s detektormi kovov a skenermi batožín. Na tento účel bude potrebné vyprázdniť priestor pred vchodom pre delegátov v rozsahu aspoň 100 m2. V prípade, že tento priestor nebude v budove konferenčného priestoru, bude tento priestor vykurovaný a prekrytý, so samostatným vchodom a východom (aby umožnil plynulý prechod kontrolovaných osôb). Priestor bude poskytovať elektrické pripojenie pre 8 skenerov a 8 počítačov.
* Pri vchode pre novinárov/MVO zriadi ÚOÚČaDM MV SR kontrolné oddelené stanovište s detektormi kovov a skenermi batožín. Na tento účel bude potrebné vyprázdniť priestor pred vchodom pre novinárov/MVO v rozsahu aspoň 40 m2. V prípade, že tento priestor nebude v budove konferenčného priestoru, bude tento priestor vykurovaný a prekrytý, so samostatným vchodom a východom (aby umožnil plynulý prechod kontrolovaných osôb). Priestor bude poskytovať elektrické pripojenie pre 2 skenery a 2 počítače.
* Skenery a RTG zariadenia dodá ÚOÚČaDM MV SR.
* Každé kontrolné stanovisko musí byť mimo hlavnú budovu a v dostatočnej vzdialenosti aby sa zabránilo narušeniu priebehu konferencie poprípade ohrozeniu účastníkov v prípade, že dôjde na stanovisku k nejakej mimoriadnej situácii.
* Miesta, kde sa budú pohybovať VIP osoby a miesta rokovaní (Hlavná rokovacia sála a catering pre VIP, miesto na fototermín a pod.) budú na odvrátenej strane budovy od miest, kde sa vykonávajú kontroly vstupu; poprípade, ak sa nachádza v blízkosti cestná komunikácia, musia byť tieto miesta v dostatočnej bezpečnostnej vzdialenosti.
* **Vonkajšia bezpečnostná zóna** poskytuje priestor pre parkovanie minimálne 280 vozidiel 70-tich delegácií (očakávajú sa 4 vozidlá/na 1 delegáciu) s predpokladaným počtom 1200 akreditovaných delegátov.

Priestor pre parkovanie pre ostatných 500 účastníkov (200 médiá/300 obslužný personál) je pre minimálne 250 vozidiel, pričom tento priestor môže byť aj mimo vonkajšej bezpečnostnej zóny ak je tak uvedené v Prílohe č. 1 tejto zmluvy „*Špecifikácia priestorov a parkovacích miest*“.

* Vonkajšia bezpečnostná zóna musí poskytnúť priestor na otáčanie vozidiel (vrátane autobusov).
* Do vonkajšej bezpečnostnej zóny musia viesť dve príjazdové cesty pre vjazd a výjazd vozidiel (jedna pre autokolóny s VIP delegáciami a jedna pre zvyšok delegácií).
* ÚOÚČaDM MV SR zriadi miesto na kontrolu vozidiel, ktoré sa bude nachádzať vo vzdialenosti minimálne 100 m od miesta, kde sa budú pohybovať VIP osoby a miesta rokovaní (Hlavná rokovacia sála a catering pre VIP, miesto na fototermín a pod.). Tento priestor bude mať dostatočný priestor a pripojenie na umiestnenia RTG skenera vozidiel (zabezpečí ÚOÚČaDM MV SR) a v tesnej blízkosti miesto na vykonávanie kontroly posádky vozidla (vodiča, televízneho štábu a pod.).
* Poskytovateľ umožní bezpečnostnú prehliadku všetkých priestorov počas i po ukončení všetkých prác a bude pri nej plne súčinný. Bezpečnostná prehliadka bude ako posledný úkon po skončení všetkých prípravných prác v objekte a v čase jej výkonu v objekte nebudú žiadne osoby mimo osôb, ktoré budú nápomocné pri výkone prehliadky (lokálni zamestnanci, ktorí majú prístup do všetkých priestorov v objekte). Čas potrebný na takúto prehliadku je individuálny od zložitosti a veľkosti priestoru. Treba počítať s časovou rezervou 12 hodín na vykonanie podrobnej prehliadky a rozloženie a kalibráciu všetkých potrebných detektorov na kontrolu osôb a vozidiel.
* **Bezpečnosť stravovania**: Stravovacie zariadenia aj priestory výdaja jedál musia vyhovovať požiadavkám platnej potravinovej legislatívy (Nariadenie Európskeho parlamentu a Rady /ES/ č. 852/2004 o hygiene potravín, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, zákon č. 152/1995 Z. z. o potravinách v znení neskorších predpisov, Vyhláška Ministerstva zdravotníctva Slovenskej republiky č. 533/2007 Z. z. o podrobnostiach o požiadavkách na zariadenia spoločného stravovania v znení č. 127/2017 Z. z., atď.).